OpenLLM-France/wikimedia huggingface dataset:
# Beardstown

Beardstown és una població dels Estats Units a l'estat d'Illinois. Segons el cens del 2000 tenia 5.766 habitants.

## Demografia

Segons el cens del 2000, Beardstown tenia 5.766 habitants, 2.172 habitatges, i 1.437 famílies. La densitat de població era de 652,9 habitants/km².
Dels 2.172 habitatges en un 32,5% hi vivien nens de menys de 18 anys, en un 49,1% hi vivien parelles casades, en un 11,8% dones solteres, i en un 33,8% no eren unitats familiars. En el 28,2% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,1% tenia menys de 18 anys, un 9,8% entre 18 i 24, un 29,2% entre 25 i 44, un 19,4% de 45 a 60 i un 15,5% 65 anys o més.
L'edat mediana era de 34 anys. Per cada 100 dones de 18 o més anys hi havia 95,3 homes.
La renda mediana per habitatge era de 29.104 $ i la renda mediana per família de 31.951 $. Els homes tenien una renda mediana de 25.481 $ mentre que les dones 20.054 $. La renda per capita de la població era de 13.777 $. Aproximadament el 17% de les famílies i el 19,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beardstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Beardstown». American Fact Finder. Oficina del Cens dels Estats Units, 12-01-2010.
# Pandíon

Pandíon és el nom dels següents personatges:
* Pandíon (pare d'Egeu).
* Pandíon (fill d'Erictoni).
Vegeu també Pandion, el gènere de l'àguila peixatera.
# Timocles d'Atenes

Timocles (en llatí Timocles, en grec antic Τιμοκλῆς) fou un escultor grec nascut a Atenes.
Era fill de Policles, també escultor. Plini el Vell parla de les seves escultures a Roma i diu que estaven fetes de marbre, i afegeix que juntament amb el seu pare va elaborar diverses estàtues, possiblement una d'Atena i una altra d'Asclepi, que es van col·locar al Pòrtic d'Octàvia.

## Referències

* ↑ Plini el Vell. Naturalis Historia, XXXIV, 52,3
# Resolució 2159 del Consell de Seguretat de les Nacions Unides

La Resolució 2159 del Consell de Seguretat de les Nacions Unides fou adoptada per unanimitat el 9 de juny de 2014. El Consell va ampliar el mandat del panell d'experts format el 2010 per supervisar les sancions que s'havien pres contra l'Iran a causa del seu programa nuclear per un any més fins al 9 de juliol de 2015. També es va tornar a demanar al panell que enviés un programa de treball durant el mes. Finalment, es va demanar als països i als grups d'interès que cooperessin amb els experts.

## Referències

* ↑ Nacions Unides. «SC extends mandate of expert panel on Iran», 09-06-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Quico (sèrie de televisió)

Quico va ser una sèrie de televisió d'humor emesa per TV3 entre 1992 i 1995, basada en el personatge de les tires còmiques Quico, el progre de José Luis Martín Zabala, dirigida per Ricard Reguant i protagonitzada per Ferran Rañé. Altres protagonistes de la sèrie eren Mercè Pons i Julieta Serrano.

## Argument

Quico Martí, de jove conegut com a "Quico el progre", s'ha fet gran i ara és un ex-progre i antiheroi. Treballa com a creatiu a una agència de publicitat, és divorciat de la Laura amb dos fills, Diana i Albert, ja crescuts i un xic desagraïts. També té una sogra, la Filo, que el visita sovint i s'hi queda algunes temporades. Per si això fos poc, a sobre, el pobre no "lliga" mai.

## Repartiment

* Ferran Rañé... Quico Martí
* Mercè Pons... Diana Martí
* Julieta Serrano... Filo
* Òscar Rabadán... Albert Martí
* Pep Ferrer... Julià
* Àngel Cerdanya... Ferran
* Laura Jou... Cecília
* Margarida Minguillón... Laura

## Premis

El programa va rebre un dels Premis Ondas 1993 nacionals de televisió.

## Referències

* ↑ Quico, a ccma.cat
* ↑ Julio Medem, Arguiñano, Gila y Encarna Sánchez galardonados con los Ondas, El País, 4 de novembre de 1993

## Enllaços externs

* Vídeos de Quico a tv3 a la carta
* Quico al web de Jordi Bosch
* Quico a la tebeosfera
# Coregonus maraenoides

Coregonus maraenoides és una espècie de peix d'aigua dolça de la família dels salmònids i de l'ordre dels salmoniformes.

## Referències

* ↑ Berg, Lev S. Les Poissons des eaux douces de la Russie. Moscou (en francès), 1916, p. i-xxvii + 1-563.
# Ľubica Čekovská

Ľubica Čekovská (Humenné, 16 de març de 1975) és una compositora i pianista eslovaca. El seu germà és un músic, cantant, compositor, còmic i moderador eslovac Marián Čekovský. La seva mare era cantant i acordionista.
El director Christopher Ward va dirigir l'estrena mundial de la seva òpera de Dorian Gray, com a part l'"ISCM World New Music Days Festival 2013" al Teatre Nacional Eslovac de Bratislava, interpretant-la també al Festival Internacional de Música de Praga de 2015.
A la 1a i 2a quarta fase de semifinals i a la final del concurs de cançons d'Eurovisió, el 2010 va formar part del jurat amb Jánom Lehotským i Martinom Sarvašom. Té dos fills, del primer matrimoni i del segon matrimoni amb l'actor Svätoplukom Malachovským.

## Premis

* 1999 Premi Elsie Owen de la Reial Acadèmia de Música1999
* Premi Cuthberth Nunn de composició de la Reial Acadèmia de Música - Fragment i Elegia op.
* 42000 Premi Leverhulme2000 Premi Mosco Carner - Turbulència
* 2004 Premi Ján Levoslav Bella - Concert per a piano

## Discografia, recopilacions

* Treballs per a trompeta i orgue – Ján Vladimír Michalko a Juraj Bartoš – Diskant, CD
* 2001 Seven Through Five – Societa Rigata -, CD
* 2005 Melos Ethos Ensemble – Hudobné centrum HC, CD
* 2005 Passing Impressions – Hevhetia, CD
* 2006 Visions – Música eslovaca per a violoncel i acordió – Diskant, CD
* 2007 Cellomania – Pavlík Records, CD

## Altres treballs

* La banda sonora de The Mandate (2013).

## Referències

* http://zivot.azet.sk/clanok/7373/svato-malachovsky-uz-je-v-chomute-pozval-iba-blizku-rodinu.html Arxivat 2013-09-02 a Wayback Machine. Sväťo Malachovský: Už je v chomúte, pozval iba blízku rodinu časopis Život
* http://kultura.pravda.sk/cekovska-o-hudbe-premyslam-aj-pri-zehleni-f1p-/sk_khudba.asp?c=A100902_183702_sk_khudba_p46 Čekovská: O hudbe premýšľam aj pri žehlení
# Pannots

Els pannots (Pannota) són un dels dos subordres en què es divideix l'ordre Ephemeroptera.

## Taxonomia

El subordre Pannota conté dues superfamilias i set famílies.
* Superfamilia Ephemerelloidea
** Família Ephemerellidae
** Família Leptohyphidae
** Família Tricorythidae
* Superfamilia Caenoidea
** Família Neoephemeridae
** Família Baetiscidae
** Família Caenidae
** Família Prosopistomatida

## Referències

* ↑ Berner, Lewis; Pescador, Manuel L. The Mayflies of Florida. University Press of Florida, 1988, p. 16. ISBN 978-0-8130-0845-5.
* ↑ Tree of Life - Ephemeroptera
# Entitats tutelars a Catalunya

Les Entitats tutelars a Catalunya són aquelles entitats sense ànim de lucre que es dediquen a la protecció de persones menors o de persones incapacitades i que compleixen els requisits que estableix la llei 25/2010 per a assumir les tuteles. Les persones jurídiques han de notificar a l'administració pública competent el nomenament i el cessament com a tutores en el termini de quinze dies des que hagin tingut lloc i han d'assignar un o més professionals perquè es responsabilitzin del benestar del tutelat les quals no poden incórrer en cap de les situacions d'ineptitud que estableix la mateixa llei.

## Concepte

Es denominen entitats tutelars les persones jurídiques (fundacions, associacions, etc.) que reuneixen els requisits establerts per la legislació vigent i que no tenen ànim de lucre o d'enriquir-se i es dediquen a la cura i la protecció de les persones incapacitades. Aquestes entitats poden exercir càrrecs tutelars i presenten la característica que donen una major garantia de seguretat i continuïtat en l'exercici dels càrrecs esmentats que les persones físiques.

## Principis bàsics

Hi ha uns principis bàsics que han de ser respectats en tot moment per les entitats tutelars, pel que fa a la seva relació amb la persona tutelada i són els següents: No discriminació, Globalització i Personalització.

## Criteris de gestió

Els criteris de gestió que ha de tenir una entitat tutelar són:
* Eficàcia i eficiència
* Transparència
* Organització i mitjans adequats
* Compliment dels indicadors de qualitat establerts

## Funcions dels diferents àmbits professionals

* Gerència: Dirigeix, coordina i supervisa la resta d'àrees i qui assumeix la tutela en nom de l'entitat davant el jutge.
* Àrea Social: Atenció directa a les persones tutelades.
** Referent tutelar: Realitza el seguiment, avaluació de necessitats i preveu necessitats futures de la persona tutelada.
** Auxiliar de tutela: Té contacte més directe amb la persona tutelada, supervisa la situació i el seu dia a dia i és el responsable de passar al departament de treball social tota la informació que rep de la persona tutelada o de professionals dels recursos que visita.
* Àrea econòmica: Porta la gestió econòmica de la fundació i de les persones tutelades.
* Àrea jurídica: Assessora a professionals i familiars sobre temes jurídics, inicia el procés d'incapacitació amb el Ministeri fiscal i realitza tràmits administratius.
* Àrea administrativa: Tasques més purament administratives del centre.

## Referències

* ↑ LLEI 25/2010, del 29 de juliol, del llibre segon del Codi civil de Catalunya, relatiu a la persona i la família.
* 1 2 3 «UOC-INCAPACITACIÓ I TUTELES A CATALUNYA». Arxivat de l'original el 2008-05-19. [Consulta: 13 agost 2010].
# The Twilight Singers

The Twilight Singers és un grup musical nord-americà de rock. El grup va ser format per Greg Dulli, líder del grup The Afghan Whigs, el 1997. Quan els Whigs es van separar Dulli es va concentrar en la seva carrera amb els Twilight Singers. De fet, l'únic membre permanent és el mateix Dulli. Han publicat quatre àlbums i han realitzat diverses gires internacionals.

## Discografia
### Àlbums

* Twilight as Played by the Twilight Singers (Columbia, 2000).
* Blackberry Belle (One Little Indian, 2003).
* She Loves You (One Little Indian, 2004).
* Powder Burns (One Little Indian, 2006).

### Singles i EP

* Black is the Color of My True Love's Hair (Birdman, 2003). EP de tres cançons.
* A Stitch In Time (One little indian, 2007). EP de 5 cançons.

## Enllaços externs

* Pàgina web oficial de The Twilight Singers
# Resolució 2157 del Consell de Seguretat de les Nacions Unides

La Resolució 2157 del Consell de Seguretat de les Nacions Unides, adoptada per unanimitat el 29 de maig de 2014 després de reafirmar les resolucions 2030, 2048 i 2092, el Consell mostra la seva preocupació per la situació a Guinea Bissau després del cop d'estat de 2012, i tot i haver-se celebrat les eleccions previstes amb participació massiva decideix prorrogar el mandat de la UNIOGBIS fins al 30 de novembre de 2014 per tal de donar suport al diàleg, assessorar en l'enfortiment de les institucions i fer complir l'ordre i ajudar a combatre el narcotràfic i promoure els drets humans.
El Consell estava preocupat per la manca de vigilància de l'exèrcit, ja que el desacord entre l'exèrcit i la política va dificultar el procés polític. Els informes encara parlaven sobre les violacions dels drets humans. La llibertat d'expressió, la llibertat d'associació i la llibertat d'impressió també s'han vist obstaculitzades.

## Vegeu també

* Cop d'estat de 2012 a Guinea Bissau
* Llista de resolucions del Consell de Seguretat de les Nacions Unides 2101 a la 2200 (2013 – 2015)

## Referències

* ↑ Guinea-Bissau : adoption of resolution 2157 (2014)

## Enllaços externs

* PDF Text de la Resolució a UN.org
# Psychoda mimica

Psychoda mimica és una espècie d'insecte dípter pertanyent a la família dels psicòdids que es troba a Costa Rica (incloent-hi la província de Limón), Nicaragua (els departaments de Zelaya i Río San Juan) i Colòmbia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Instituto Nacional de Biodiversidad de Costa Rica (castellà)
* ↑ Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* ↑ Fauna Entomológica de Nicaragua (castellà)
* ↑ Bejarano, E. E., 2006. Lista actualizada de los psicódidos (Diptera: Psychodidae) de Colombia. Folia Entomologica Mexicana 45/1:47–56. (castellà)
* ↑ Global Species Arxivat 2016-03-04 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Cryptotis celaque

Cryptotis celaque és una espècie d'eulipotifle de la família de les musaranyes. És endèmica d'Hondures. Té una llargada de cap a gropa de 74 mm, una cua de 27 mm i un pes de 9 g. Es tracta d'una espècie de Cryptotis de mida mitjana. El seu hàbitat natural són els boscos montans humits. Té el pelatge de color negre. El seu nom específic, celaque, es refereix a la serralada on viu i el parc nacional que la protegeix.

## Referències

* ↑ Woodman, N. «Morphological Variation among Broad-Clawed Shrews (Mammalia: Eulipotyphla: Soricidae: Cryptotis Pomel, 1848) from Highlands of Western Honduras, with Descriptions of Three New Cryptic Species» (en anglès). Annals of Carnegie Museum, 83, 2, 2015, pàg. 95–119. DOI: 10.2992/007.083.0203.
# Ľubica

Ľubica és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1271.
# Ogden (Iowa)

Ogden és una població dels Estats Units a l'estat d'Iowa. Segons el cens del 2000 tenia 2.023 habitants.

## Demografia

Segons el cens del 2000, Ogden tenia 2.023 habitants, 823 habitatges, i 585 famílies. La densitat de població era de 570,1 habitants/km².
Dels 823 habitatges en un 31% hi vivien nens de menys de 18 anys, en un 60,4% hi vivien parelles casades, en un 7,4% dones solteres, i en un 28,9% no eren unitats familiars. En el 25,9% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,6% tenia menys de 18 anys, un 7,2% entre 18 i 24, un 26,3% entre 25 i 44, un 22,2% de 45 a 60 i un 19,7% 65 anys o més.
L'edat mediana era de 39 anys. Per cada 100 dones de 18 o més anys hi havia 84,1 homes.
La renda mediana per habitatge era de 41.114 $ i la renda mediana per família de 46.949 $. Els homes tenien una renda mediana de 32.054 $ mentre que les dones 22.679 $. La renda per capita de la població era de 19.542 $. Entorn de l'1,2% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ogden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Ogden». American Fact Finder. Oficina del Cens dels Estats Units, 12-01-2010.
# The Washington Times

The Washington Times és un periòdic publicat a Washington. Va ser fundat l'any 1982 com una alternativa conservadora al Washington Post pels membres de l'Església de la Unificació.

## Relació amb l'Església d'Unificació

Església de la Unificació i el reverent Sun Myung Moon són els veritables fundadors del diari The Washington Times.
Molts creuen que la creació del Washington Times és per l'Església d'Unificació una manera de guanyar influència política a Washington. The Washington Times era també el diari favorit del President Ronald Reagan.
Encara que la propietat és de l'Església d'Unificació, el diari al·lega la seva independència de l'Església, i també es jacta que no propaguen directament les ensenyances de l'Església. A més de donar suport a diverses organitzacions cristianes conservadores, s'ocupa d'altres qüestions com la llibertat religiosa per a tota la comunitat cristiana, la no ingerència governamental en la vida familiar, excepte per descoratjar la formació de les famílies gais, la lluita contra la pornografia infantil i altres violacions dels valors que són els seus.

## Independència editorial

Els crítics han argumentat que The Washington Times era de fet la veu de l'Església d'Unificació, i va assenyalar que les pàgines del diari estan sovint d'acord amb les seves accions.
Malgrat alguns reporters del diari han intentat demostrar la seva independència enfront de l'església, el seu fundador a fet declaracions que posen en dubte aquesta qüestió. Una vegada el reverend Moon va declarar que "The Washington Times" era un instrument per difondre la paraula de Déu en el món".

## Enllaços externs

* Web oficial del diari
# Resolució 2153 del Consell de Seguretat de les Nacions Unides

La Resolució 2153 del Consell de Seguretat de les Nacions Unides fou adoptada per unanimitat el 29 d'abril de 2014. El Consell va ampliar l'embargament d'armes, prohibició de viatjar i sancions financeres contra Costa d'Ivori durant un any mentre ordenava aixecar l'embargament de l'exportació de diamants en brut.

## Contingut

El Consell va observar que la seguretat, la pau i l'estabilitat de Costa d'Ivori havia millorat i que el país treballava més estretament amb els països veïns de Ghana i Libèria. També es va anunciar que se celebrarien eleccions presidencials l'octubre de 2015. Tanmateix, hi havia preocupació sobre els retards en la reforma de l'exèrcit i la policia i la desmobilització i reintegració d'antics combatents. També a l'oest del país hi havia pocs recursos per lluitar contra la el contraban i el frau duaner.
El Procés de Kimberley va reconèixer que Costa d'Ivori complia els requisits mínims per participar en el sistema de certificació d'origen, el que encoratjava encara més al país a desenvolupar la seva indústria diamantífera d'acord amb els estàndards del Procés de Kimberley. Per això, el Consell de Seguretat va aixecar l'embargament de diamants en brut contra el país.
El Consell també considera important que es jutgessin els autors de les violacions de drets humans. En aquest context, Charles Blé Goudé, exdirigent de l'Alliance des jeunes patriotes pour le sursaut national, va ser extradit a la Cort Penal Internacional.
Alhora, el Consell va ampliar un any més l'embargament d'armes, les sancions financeres i la prohibició de viatge, i el mandat del grup d'experts encarregat de supervisar el compliment de l'embargament es va ampliar per tretze mesos.

## Referències

* ↑ Nacions Unides. «SC modifies Côte d'Ivoire sanctions, extends mandate of related expert group», 29-04-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Psychoda minutissima

Psychoda minutissima és una espècie d'insecte dípter pertanyent a la família dels psicòdids que es troba a Xile: l'arxipèlag Juan Fernández.

## Referències

* ↑ uBio (anglès)
* 1 2 Enderlein, G., 1938. Die Dipterenfauna der Juan-Fernandez-Inseln und der Oster-Insel. A: Skottsberg, C. (ed.): The natural history of Juan Fernández and Easter Island, 3 (Zool.), pàgs. 643-680, Uppsala, Suècia.
* 1 2 Catalogue of Life (anglès)
* ↑ uBio (anglès)
* ↑ Global Species (anglès)

## Enllaços externs

* Encyclopedia of Life (anglès)
* ION (anglès)
# Corral (Pontils)

El Corral és una obra de Pontils (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Es tracta de les restes d'un antic corral situat al Racó de Rojals. S'hi accedeix mitjançant un corriol. Per les restes conservades, es creu que també podria ser un estable per arrecerar el bestiar.
El material emprat és pedra calcària irregular pròpia de la zona. S'aprecien dos compartiments longitudinals amb arcs de mig punt i un petit recinte annex que deuria funcionar com habitatge. Té un cinquanta per cent de la seva superfície cobert per vegetació.

## Referències

* 1 2 «Corral». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].
# Llista de medallistes olímpics d'atletisme (mixta)

Aquesta és una llista dels medallistes olímpics d'atletisme en categoria mixta.
Des dels Jocs Olímpics d'Estiu de 2020, i en un intent de millorar en qüestions d'igualtat de gènere, s'inclouen diverses competicions mixtes entre homes i dones. A les proves d'atletisme s'hi va afegir la prova dels 4×400 metres relleus.

## Medallistes
### Programa actual
#### 4x400 m relleus

| Edició | Or | Plata | Bronze |
| 2020 Tòquio | PolòniaKajetan Duszyński Natalia Kaczmarek Justyna Święty-Ersetic Karol Zalewski Dariusz Kowaluk* Iga Baumgart-Witan* Małgorzata Hołub-Kowalik* | República DominicanaLidio Andrés Feliz Marileidy Paulino Anabel Medina Alexander Ogando Luguelín Santos* | Estats UnitsKendall Ellis Vernon Norwood Trevor Stewart Kaylin Whitney Elija Godwin* Lynna Irby* Taylor Manson* Bryce Deadmon* |
* Indica que els atletes que només corren en les proves preliminars també reben la medalla corresponent

## Referències

* ↑ «Mixed-gender events: a sign of innovation and greater gender diversity at Tokyo 2020» (en anglès). Olympics.com. International Olympic Committee, 31-07-2021 [Consulta: 8 setembre 2021].

## Vegeu també

* Atletisme als Jocs Olímpics

## Enllaços externs

* Cercador Olímpic d'atletes (anglès)
# Ľutina

Ľutina és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1330.
# Resolució 2155 del Consell de Seguretat de les Nacions Unides

La Resolució 2155 del Consell de Seguretat de les Nacions Unides fou adoptada per unanimitat el 27 de maig de 2014. El Consell va ampliar el mandat de la Missió de les Nacions Unides al Sudan del Sud per sis mesos fins al 30 de novembre de 2014.

## Detalls

La situació política, de seguretat i humanitària a Sudan del Sud s'havia deteriorat ràpidament a causa del conflicte polític del Moviment d'Alliberament del Poble Sudanès (SPLM) i la violència provocada per líders polítics i militars. A més es violaren els drets humans i moltes persones també van fugir.
L'Autoritat Intergovernamental pel Desenvolupament (IGAD) va iniciar un diàleg i s'esperava que totes les parts participessin en aquest procés. Aquesta organització també va establir un alto el foc el 23 de gener de 2014 i el 9 de maig es va signar l'acord per a la crisi a Sudan del Sud. També va establir el Mecanisme de Vigilància i Verificació (MVM) que havia de verificar el compliment de l'alto el foc.
El Consell va condemnar l'ús de la ràdio per difondre el discurs d'odi i incitar a la violència sexual contra un determinat grup de població. Es va demanar al govern que actués contra això. A més, va els condemnar atacs tant de forces governamentals com opositores contra la UNMISS, les instal·lacions petrolíferes i contra empreses petrolieres. A més, hi havia preocupació per l'ús de bombes de dispersió.
El mandat de la UNMISS es va ampliar fins al 30 de novembre de 2014 i va rebre l'assignació addicional de proporcionar protecció a la MVM i donar suport a la implementació dels acords conclosos. El component civil de la UNMISS es va reduir. També es va demanar a la UNMISS que augmentés la seva presència en el camp i patrullés més a les zones de conflicte.

## Referències

* ↑ Nacions Unides. «SC extends mandate of mission in South Sudan», 27-05-2014.
* ↑ South Sudan government, rebels sign ceasefire agreement Sudan Tribune, 24 de gener de 2014

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org